Diari Oficial de la Generalitat Valenciana


Sumari del DOGV 7033, del 28-05-2013 (2013/5339)

Notificació del laude emés per la Junta Arbitral de Transports d'Alacant. Expedient número 111/12-A.
----------------------------------------------------------------------------------------------------

### Dades del document

Número de DOGV
:   7033

Data del DOGV
:   28-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5339


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 111/12-A. [2013/5339]  
Ramón Escrig Moreno, president de la Junta Arbitral de Transports d'Alacant, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Rayaval, SL, que s'ha dictat un laude en l'expedient referenciat i com que no és possible notificar-li'l per parador desconegut o ignorat o absència, es fa a través de la present publicació, perquè tinga els efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Francisco Ortiz Gutiérrez, Miguel García Navarro. Secretaria-vocal: Carolina Casal Asensio. Parts. Reclamant: Transmolina Apoyo Logístico, SL representada per Martín Molina Jiménez. Reclamat: Rayaval, SL, que no compareix a l'acte de vista.  
A Alacant, a 14 de febrer de 2013 i a les 11.00 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 111/12-A, i es procedix a la celebració de la vista oral de la reclamació següent: impagament de ports. Incompareixença del demandat.   
  
Iniciada la vista oral pel president es procedix a comprovar la identitat de la part compareixent i la qualitat amb què intervé.   
A la part reclamada li va ser notificada la demanda i la citació a vista per al dia 14 de febrer de 2013 per mitjà de publicació d'edicte en el Diari Oficial de la Comunitat Valenciana número 6950, de 24 de gener de 2013, segons queda acreditat i consta en l'expedient.   
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va contractar amb la reclamada la realització d'un transport amb càrrega en el Puig de Santa Maria (València) i descàrrega a Crevillent (Alacant), el servici es va realitzar sense cap incidència, es va presentar a cobrament la factura núm. 3.314 de 31 de març de 2012 per un import de 283,20 euros, i es va sol·licitar a més els gastos bancaris de devolució i els interessos de demora.  
El president de la junta informa que la reclamació dels gastos bancaris no consten en la demanda, per la qual cosa no poden tindre's en compte ja que l'altra part no ha assistit a la vista i no pot ser informada d'eixe punt. Quant als interessos, es tindran en compte si es reflectixen en el laude, i començaran a comptar des del moment en què es va interposar la demanda.   
Com que no hi ha més al·legacions i ha sigut debatuda la demanda, es dóna per conclosa la vista.  
S'apliquen els següents fonaments jurídics:  
1. La competència territorial de la junta, de la qual no s'al·lega res, la determinen els articles 6 i 7.2 del Reglament de la Llei d'Ordenació dels Transports Terrestres (RD 1211/90).   
2. La submissió es determina d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/87 de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i cap de les parts intervinents en el contracte hagen manifestat expressament a l'altra la voluntat en contra abans del moment en què s'inicie o haguera d'haver-se iniciat la realització del servici o activitat contractat».  
  
3. De les manifestacions realitzades en vista es deduïx que, efectivament, els ports que són reclamats en esta demanda i la factura dels quals consta adjunta, van ser realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat dels seus membres, dicta el laude següent:  
Estimar la demanda, interposada per Transmolina Apoyo Logístico, SL, representada per Martín Molina Jiménez contra Rayaval, SL, ja que dels fets relatats, documents probatoris i declaracions efectuades s'establix que, com que s'han realitzat els transports reclamats dins de les condicions contractuals convingudes, se n'ha abonat l'import.   
  
Per tot això Rayaval, SL, haurà d'abonar a Transmolina Apoyo Logístico, SL, la quantitat de dos-cents huitanta-tres amb vint euros (283,20 euros), més els interessos meritats a partir de la interposició de la present demanda (23.10.2012) i la liquidació dels quals s'efectuarà en el moment de l'execució del present laude.  
Contra este laude pot exercir-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de tot això anterior, dins dels deu dies següents al de la notificació del laude, es pot sol·licitar a esta junta arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se'n l'execució forçosa, davant del Jutjat de Primera Instància d'Alacant segons que establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 14 de febrer de 2013.- El president de la Junta Arbitral de Transports d'Alacant: Ramón Escrig Moreno.